Seljord prestegjeld

Seljord prestegjeld var et prestegjeld tilhørende Nedre Telemark prosti i Agder og Telemark bispedømme i Den norske kirke. Det omfattet Seljord kommune i Telemark fylke, og hovedkirken var Seljord kirke.

Seljord prestegjeld og dets sogn er nå en del av Seljord kirkelige fellesråd, som er underlagt Nedre Telemark prosti.

Historikk
Seljugerði sókn (norrønt) har sin opprinnelse fra kristningen av landet. Seljord prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

Sillegjord prestegjeld dannet grunnlaget for Seljord formannskapsdistrikt, som ble opprettet i 1837.

Ved kgl. res. 3. oktober 1859 ble Rauland sogn skilt ut fra Vinje prestegjeld som eget prestegjeld, med Møsstrand sogn opprettet fra prestegjeldene Vinje, Seljord og Tinn.

Navnet på kommune og prestegjeld ble endret til Silgjord i 1848 og Seljord i 1898.

Ved avviklingen bestod Seljord prestegjeld av menighetene i Seljord, Flatdal og Åmotsdal.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Midt-Telemarks historie
Prestegjeld i Telemark
Prestegjeld i Agder og Telemark bispedømme